Posted by: Cee | 2008/11/28
Ek was vanoggend by die dokter ivm die brand gevoel. Blykbaar het die urine toetse teruggekom en wys geen infeksie nie. My bloedsuiker, cholestrol en skildklier is ook normaal. Hy het my aanbeveel om die premarin room vir 10 dae te gebruik en dit net in die aande aan te smeer. Intussen brand ek my in ' n koma in. Ek moet hom weer na tien dae gaan sien en as dinge dan nie verbeter het nie, wil hy my onder narkose sit en ' n kamera in my urienbuis opsit. Hy het ook die moontilkheid van inflammasie bespreek, maar kan ' n urien toets dit nie optel nie? Blykbaar is my estrogeen vlakke ook baie laag.
Ek stel voor dat jy 'n produk soos Citrosoda vir 'n paar dae gebruik om sodoende jou urine te alkaniseer. Dit behoor die irritasie te verminder. Jy moet ook Apor room, twee tot drie keer per dag, aan die area aanwend. Dit sal die probleem opklaar indien daar 'n swam infeksie is wat nie simptomaties is nie (behalwe vir die branderigheid nie).
Dit is slegs voorstelle en as dit nie werk nie, moet jy 'n uroloog vroeer konsulteer.
Jammer vir briefie nommer twee, maar boonop begin ek nog menstrueer ook oor tien dae en daaroor is my senuwees stukkend. My laaste menstruasie was 5 dae van hel. Ek weet nie meer wat om te doen nie dok. Ek stres so erg dat ek al paniek en angs aanvalle kry. Want hoe op aarde kan ek defnitief daar brand maar die toetse wys daar is niks fout nie? Party dokters het al voorgestel dat daar iets fout is met my kop, maar dit is defnitief nie die geval nie. Mens weet mos hoe en wat jy voel. Ek is 22 en dit voel asof my lewe verby is. Ek is ' n aktiewe meisie wat swem, dans en stap maar nou is ek ontneem van al die dinge wat my gelukkig maak. Dankie vir Dok se geduldige oor.